|  |  |
| --- | --- |
| Projekt: | Lepšie verejné politiky pre marginalizované rómske komunity |
| Organizácia: | Človek v ohrození, n. o. |
| Operačný program: | Efektívna verejná správa |
| Kód žiadosti o NFP: | NFP314010L915 |
| Názov aktivity: | Hlavná aktivita č. 4, Podpora a sieťovanie aktérov v politikách sociálnej inklúzie MRK |
| Názov výstupu: | Návrh na opatrenie zamerané na zefektívnenie verejnej správy |
| Názov opatrenia: | Zvýšenie životného minima |
| Subjekt, ktorému sa návrh opatrenia predkladá: | Ministerstvo fianancií SR  Ministerstvo práce, sociálnych vecí a rodiny SR |

**Vec: Návrh opatrenia v rámci projektu „Lepšie verejné politiky pre marginalizované rómske komunity“**

Komentár: V rámci plánovaných aktivít projektu, ktoré spočívali vo:

* vytvorení multisektorového partnerstva subjektov prevádzkujúcich KC na území POSK,
* vytvorení platformy mimovládnych organizácii pôsobiacich v oblasti sociálneho začlenenia MRK
* vytvorení multisektorového partnerstva subjektov pôsobiacich v oblasti sociálneho začlenenia MRK (a pravidelných stretnutiach týchto partnerstiev a platforiem)
* vypracovaní Analýzy možností pomoci a podpory v chudobe

a v neposlednom rade na základe našej dlhoročnej skúsenosti v práci s marginalizovanými rómskymi komunitami, navrhujeme opatrenie ohľadom zvýšenia hranice životného minima s cieľom priblížiť sa hranici chudoby.

Sumy životného minima sú na Slovensku oveľa nižšie ako je hranica rizika chudoby (vypočítavaná Štatistickým úradom SR), čo znamená, že na Slovensku je ohrozených chudobou alebo žije v chudobe oveľa vyššie percento ľudí, ako udávajú štatistiky.

Podľa posledných dostupných prepočtov sú napríklad rozdiely medzi sumami životného minima a sumami hranice rizika chudoby nasledovné (viac info v Analýze možností pomoci a podpory v chudobe vypracovanej v rámci projektu „Lepšie verejné politiky pre marginalizované rómske komunity“).

|  |  |  |  |
| --- | --- | --- | --- |
| **Hranica chudoby v SR** | | **Životné minimum v SR** | |
| **Výška príjmu predstavujúca hranicu chudoby pre jednočlennú domácnosť/mesiac v roku 2018** | 373 eur | 205,07 eur | **Suma životného minima pre jednu plnoletú osobu/mesiac v roku 2018** |
| **Výška príjmu predstavujúca hranicu chudoby pre 2 dospelé osoby a 2 deti vo veku do 14 rokov/mesiac v roku 2018** | 784 eur | 535,35 eur | **Suma životného minima pre 2 dospelé osoby a dve nezaopatrené deti/mesiac v roku 2018** |

Navrhujeme preto opatrenie, ktorým by boli sumy životného minima prepočítané a stanovené tak, aby sa v čo najvyššej možnej miere približovali hranici rizika chudoby, s tým, že táto zmena by vyžadovala úpravu systému pomoci v hmotnej núdzi, resp. výšky nárokov jednotlivých príspevkov.

Zároveň navrhujeme vytvorenie pracovnej skupiny, ktorá by bližšie rozpracovala podmienky tejto legislatívnej zmeny, k pracovnej skupine je nevyhnutné prizvať zástupcov Ministerstva financií, ktorí by vypočítali a zhodnotili dopad tejto zmeny na štátny rozpočet SR.

V Bratislave, 31.3.2020 Mgr. Peter Adam

projektový manažér

Mgr. Klaudia Schneiderová, PhD.

koordinátorka a metodička sociálnej práce

Tento projekt je podporený z Európskeho sociálneho fondu z Operačného programu Efektívna verejná správa.